**Ministru kabineta noteikumu projekta “Grozījumi Ministru kabineta 2016.gada 5.jūlija noteikumos Nr.445 “Pedagogu darba samaksas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir atbilstoši Ministru kabineta 2018. gada 15. janvāra rīkojuma Nr. 17 “Par pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim” 1. punktā noteiktajam paaugstināt pedagogu zemāko mēneša darba algas likmi. Projekts stāsies spēkā 2019. gada 1. septembrī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi”” (turpmāk – Projekts) izstrādāts saskaņā ar indikatīvo pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim (atbalstīts ar Ministru kabineta 2015. gada 15. janvāra rīkojumu Nr. 17 “Par pedagogu darba samaksas pieauguma grafiku laikposmam no 2018. gada 1. septembra līdz 2022. gada 31. decembrim” (turpmāk – MK rīkojums)), kā arī Ministru kabineta 2019. gada 7. maija rīkojuma Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 127. uzdevumu, kā arī 2019. gada 26. februārī Ministru kabinetā izskatīto informatīvo ziņojumu “Par nepieciešamajiem pasākumiem kvalitātes nodrošināšanai visos izglītības līmeņos” un 2019. gada 21. maijā Ministru kabinetā izskatīto informatīvo ziņojumu “Par skolu tīkla sakārtošanu”.Saskaņā ar minēto grafiku pedagogu zemākā mēneša darba algas likme no 2019.gada 1. septembra ir 750 euro. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 53. panta trešā daļa nosaka:“Pedagoga mēnešalga par vienu slodzi nav zemāka par Ministru kabineta apstiprināto pedagogu darba samaksas paaugstināšanas grafikā noteikto mēnešalgu attiecīgajā laikposmā”. Līdz 2018. gada 15. janvārim minētā Izglītības likuma norma netika pildīta, jo nebija Ministru kabineta apstiprināta pedagogu darba samaksas paaugstināšanas grafika. MK rīkojumā plānotais pedagogu darba samaksas pieaugums apstiprināts arī Ministru kabineta 2019. gada 7. maija rīkojuma Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 127.1. uzdevumā, kur kā darbības rezultāts minēts - nodrošināta pedagogu zemākās mēneša darba algas likmes palielināšanas grafika izpilde, sākot ar 2019. gada septembri. Lai īstenotu MK rīkojuma 3. un 4. punktā ietvertos nosacījumus, Izglītības un zinātnes ministrija (turpmāk – ministrija) izstrādājusi un iesniegusi Ministru kabinetā izskatīšanai 2019. gada 26. februārī informatīvo ziņojumu “Par nepieciešamajiem pasākumiem kvalitātes nodrošināšanai visos izglītības līmeņos” un 2019. gada 21. maijā informatīvo ziņojumu “Par skolu tīkla sakārtošanu”. Minētie informatīvie ziņojumi raksturo valsts nozīmes reformu gaitu, lai 1) sekmētu izglītības kvalitāti, nodrošinot līdzvērtīgas iespējas izglītības programmas apguvei neatkarīgi no skolēna dzīvesvietas; 2) efektivizētu skolu infrastruktūras un cilvēkkapitāla resursu; 3) nodrošinātu pedagogu darba atalgojuma pieaugumu, pakāpeniski virzoties uz vidējo atalgojumu valstī. Abus informatīvos ziņojumus Ministru kabinets pieņēmis zināšanai kontekstā ar Valdības rīcības plānā dotajiem uzdevumiem. Projekts ir viens no informatīvajā ziņojumā “Par skolu tīkla sakārtošanu” minētajiem elementiem.Saskaņā ar ziņojumā par „Par skolu tīkla sakārtošanu” norādīto, ministrija turpina darbu pie normatīvo aktu pilnveides un virzības Ministru kabinetā gan izglītības kvalitātes, gan efektivitātes celšanai, t.sk.:* Ministru kabineta 2013.gada 21.maija noteikumi Nr.281 “Noteikumi par valsts vispārējās vidējās izglītības standartu, mācību priekšmetu standartiem un izglītības programmu paraugiem”, kuri **plānoti virzīt izskatīšanai Ministru kabinetā līdz 2019.gada 30.jūnijam**;
* Deleģējums Izglītības likumā, kas ļautu noteikt minimālo skolēnu skaitu izglītības iestādē, kurš **plānots virzīt izskatīšanai Saeimā līdz 2019.gada 31.decembrim;**
* Ministru kabineta 2015.gada 13.oktobra noteikumi Nr.591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, kuri **plānoti virzīt izskatīšanai Ministru kabinetā līdz 2019.gada 31.decembrim**;
* Informatīvais ziņojums par izglītības kvalitātes monitoringa sistēmas izveidi, tai skaitā pilnveidojot kvalitātes kritērijus vispārējā vidējā izglītībā, kurš **plānots virzīt izskatīšanai Ministru kabinetā līdz 2019.gada 30.septembrim.**
* Grozījumi Ministru kabineta 2018.gada 27.novembra noteikumi Nr. 747 “Noteikumi par valsts pamatizglītības standartu un pamatizglītības programmu paraugiem”, kuri **plānoti virzīt Ministru kabinetā līdz 2019.gada 31.augustam.**

Noteikumu projekti, kuri **plānoti virzīt izskatīšanai Ministru kabinetā līdz 2019.gada 30.jūnijam**, un attiecīgi plānoti arī turpmāki grozījumi, ņemot vērā administratīvi teritoriālās reformas norisi līdz 2021.gada 31.augustam: * Ministru kabineta 2016.gada 5.jūlija noteikumi Nr.447 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”;
* Ministru kabineta 2016.gada 15.jūlija noteikumi Nr.477 “Speciālās izglītības iestāžu un vispārējās izglītības iestāžu specialās izglītības klašu (grupu) finansēšanas kārtība”;
* Ministru kabineta 2016. gada 5. jūlija noteikumu Nr.445 “ Pedagogu darba samaksas noteikumi”;
* Ministru kabineta 2017.gada 25.jūlija noteikumi Nr.420 “Kārtība, kādā valsts finansē darba samaksu pedagogiem privātajās izglītības iestādēs”.

Noteikumu projekti, kuri **plānoti virzīt izskatīšanai Ministru kabinetā līdz 2019.gada 31.decembrim**, un attiecīgi plānoti arī turpmāki grozījumi, ņemot vērā administratīvi teritoriālās reformas norisi līdz 2021.gada 31.augustam:* Ministru kabineta 2018.gada 11.septembra noteikumi Nr.583 “Kritēriji un kārtība, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē”;
* Ministru kabineta 2001.gada 20.marta noteikumi Nr.129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji”.

Secīgi un pakāpeniski sakārtojot skolu tīklu, gan atbilstoši pieņemtajām normatīvo aktu izmaiņām, gan pašvaldībām vērtējot demogrāfijas tendences, ieekonomētie finanšu līdzekļi ļauj paaugstināt pedagogu atalgojumu. Tā piemēram, 2019./2020.m.g. 61 iestādē (t.sk. 10 pirmsskolas izglītības iestādes) ir notikušas izmaiņas - likvidācija, reorganizācija, mainot pakāpi, vai reorganizācija, pievienojot citai izglītības iestādei. Kopējā 2018./2019.m.g. aprēķinātā mērķdotācija izglītības iestādēm, kurām paredzētas izmaiņas, ir 11 267 592 *euro* gadā (neskaitot interešu izglītību, jo valsts finansējumu interešu izglītībai aprēķina uz pašvaldību). Valsts mērķdotācija 2 119 284 *euro* gadā, kas no likvidētajām un reorganizētajām pašvaldību izglītības iestādēm pāries uz citām izglītības iestādēm, kurās turpinās izglītot likvidēto un reorganizēto izglītības iestāžu izglītojamos, ir:* no likvidētajām pašvaldību skolām - 1 497 840 *euro* gadā;
* no pašvaldību izglītības iestādēm, mainot pakāpi vai apvienojot iestādes - 621 444 *euro* gadā.

Vienlaikus, ņemot vērā, ka izglītojamo kustību uz citām izglītības iestādēm var tikai prognozēt, tas aprēķinātās summas var mainīties. Minētie aprēķini rāda, ka turpinās pašvaldību izglītības iestāžu tīkla sakārtošanās process, kas veicina valsts finanšu līdzekļu efektīvāku izlietojumu, bet plānoto izglītības reformu īstenošanai – pedagogu zemākās mēneša darba algas paaugstināšanai nepieciešams papildu valsts finansējums. Likuma “Par valsts budžetu 2019.gadam” 58.pants paredz rezervēt budžeta resora “74. Gadskārtējā valsts budžeta izpildes procesā pārdalāmais finansējums” finansējumu 7 070 000 *euro* apmērā un novirzīt to valsts nozīmes reformu īstenošanai.Iepriekš norādītais darbību kopums līdz ar Projektā ietverto pedagogu zemākās darba algas likmes paaugstinājumu uzskatāms par valsts nozīmes reformu īstenošanu izglītībā, kas pamato Likuma “Par valsts budžetu 2019.gadam” 58.pantā rezervētā budžeta resora “74. Gadskārtējā valsts budžeta izpildes procesā pārdalāmais finansējums” finansējuma 6 944 658 *euro* apmērā novirzīšanu pedagogu zemākās darba algas likmes paaugstinājumam. Saskaņā ar MK rīkojumā plānoto Projekts paredz zemākās mēneša darba algas likmes paaugstināšanu no 710 *euro*, kas noteikta Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi” (turpmāk – noteikumi), uz 750 *euro* (pieaugums 5,6%). Atbilstoši tam tiek palielinātas arī vispārējās izglītības, profesionālās izglītības, izņemot profesionālās vidējās, un interešu izglītības, arodizglītības vai profesionālās vidējās izglītības programmas īstenojošas koledžas struktūrvienības vadītāju izglītības iestādē (koledžas struktūrvienībā), kā arī izglītības metodiķu zemākās mēneša darba algas likmes. Netiek palielinātas profesionālās vidējās izglītības iestāžu direktoru zemākās amata algas, jo tās tika palielinātas sākot ar 2019. gada 1. janvāri, pielīdzinot tās koledžu direktoru zemākai amata algai.Ņemot vērā, ka MK rīkojumā paredzēta pedagogu zemākās darba algas likmes paaugstināšana no 2019. gada 1. septembra, Projektā iekļautais pedagogu zemākās darba algas likmes paaugstinājums stājas spēkā 2019. gada 1. septembrī. Projekts paredz izteikt noteikumu 10. punktu jaunā redakcijā, minētā punkta otrajā teikumā nosakot, ka izglītības iestādes apstiprinātie kritēriji pedagogu zemākās algas likmes paaugstināšanai jāsaskaņo ar izglītības iestādes dibinātāju. Minētais nosacījums iekļauts, lai pastiprinātu izglītības iestādes dibinātāja iesaisti un atbildību izglītības iestādei piešķirtā finansējuma pedagogu darba samaksai atbildīgā un caurspīdīgā izlietojumā.Izglītības attīstības pamatnostādnēs 2014. – 2020. gadam norādīts, ka izglītības attīstības politikas virsmērķis ir kvalitatīva un iekļaujoša izglītība personības attīstībai, cilvēku labklājībai un ilgtspējīgai valsts izaugsmei. Pasākumi, kas saistīti ar kvalitatīvas iekļaujošas izglītības nodrošināšanu, ir ietverti vairākos Valdības rīcības plāna projekta uzdevumos - pasākums Nr. 122.4 “Nodrošināsim mērķtiecīgus un efektīvus ieguldījumus iekļaujošas izglītības īstenošanai un atbalstīsim kvalitatīvas izglītības pieejamību bērniem ar īpašām vajadzībām, bāreņiem un bērniem no sociāli mazaizsargātām ģimenēm.” Lai sekmētu minētā uzdevuma izpildi, Projektā paredzēts papildināt noteikumu 10. punktu, nosakot, ka no finanšu līdzekļiem, kas izglītības iestādei piešķirti atbalsta pasākumu nodrošināšanai izglītojamiem ar speciālām vajadzībām, zemāko mēneša darba algas likmi var paaugstināt tikai tiem pedagogiem, kas nodrošina minētos atbalsta pasākumus. 2018./2019.m.g. pašvaldību vispārējās izglītības iestāžu tarifikāciju datu analīze liecina, ka ne visos gadījumos valsts finanšu līdzekļi, kas izglītības iestādei piešķirti atbalsta pasākumu nodrošināšanai izglītojamiem ar speciālām vajadzībām, tiek izmantoti minētajam mērķim. Noteikumu 31. punktā jau noteikts, ka izglītības iestādes vadītājs izglītības iestādei piešķirtos pedagogu darba algas fonda līdzekļus izlieto izglītības iestādes mācību plānā paredzēto pedagogu darba stundu apmaksai, pedagogu darba stundu apmaksai par atbalsta pasākumu nodrošināšanu izglītojamiem, atbalsta personāla (izglītības iestādes bibliotekārs, izglītības psihologs, skolotājs logopēds, pedagogs karjeras konsultants, speciālais pedagogs, pedagoga palīgs), izglītības metodiķa un izglītības iestādes administrācijas pedagoģisko darbinieku darba samaksai. Saskaņā ar Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” izglītības iestādēm, kas izglītojamos ar speciālām vajadzībām izglīto iekļaujoši, pedagogu darba samaksai par katru izglītojamo ar speciālām vajadzībām tiek aprēķināta divas reizes lielāka valsts mērķdotācija, kas nozīmē, ka katram izglītojamam ar speciālām vajadzībām valsts apmaksā vidēji trīs pedagoga darba stundas nedēļā papildus mācību plānā paredzētajām mācību stundām. Saskaņā ar noteikumu 31. punktu papildus aprēķinātā mērķdotācija izmantojama pedagoga palīga vai speciālā pedagoga darba stundu apmaksai. Savukārt projektā paredzētais 10. punkta papildinājums paredz, ka no minētās papildus aprēķinātās mērķdotācijas var arī palielināt pedagoga palīga vai speciālā pedagoga zemāko mēneša darba algas likmi. Prognozējoši ietekme uz minētā atbalsta personāla darba samaksu būs tajās izglītības iestādēs, kurās izglītojamo ar speciālām vajadzībām, kas izglītību iegūst iekļaujoši, skaits būs virs desmit.Projektā paredzētais 10. punkta papildinājums ļaus padarīt efektīvākus valsts finansējuma ieguldījumus iekļaujošas izglītības nodrošināšanā.Projekts paredz arī precizēt skolotāja baleta mākslinieka horeogrāfijas profesionālās izglītības iestādē darba slodzi, kas atbilst vienai mēneša darba algas likmei, aizstājot skaitli “23” ar skaitli “21”, tādējādi nodrošinot vienlīdzīgus nosacījumus profesionālās ievirzes pedagogiem/baleta māksliniekiem. Šobrīd rēķinot profesionālās ievirzes stundas nedēļā 44 darba nedēļām, - darba slodze gadā profesionālās ievirzes pakāpē veidojas 23 stundas nedēļā X 44 darba nedēļas gadā = 1012 stundas, kas ir būtiski vairāk kā šobrīd noteikumos noteiktās 924 darba stundas gadā vienai likmei profesionālās vidējās izglītības pakāpē. Līdz ar to, precizējot darba stundu skaitu nedēļā, tiktu nodrošināta vienlīdzīga pieeja darba samaksas aprēķināšanā gan profesionālās ievirzes pakāpē, gan profesionālās vidējās izglītības pakāpē. Minētās izmaiņas maina skolotāja baleta mākslinieka darba slodzes “iekšējo” sadalījumu, bet nemaina kopējo darba slodzi gadā un līdz ar to minētajām izmaiņām nav ietekmes uz finansējumu darba samaksai.Lai precizētu piemaksu noteikšanas kārtību sociālās korekcijas izglītības iestāžu pedagogiem, tai skaitā izglītības iestādes direktoram, Projekts paredz izteikt noteikumu 1. pielikuma 3. tabulas 3. piezīmi jaunā redakcijā, izslēdzot iespēju sociālās korekcijas izglītības iestāžu direktoru amata algu noteikt par vienu pakāpi augstāku. Savukārt, precizējot 4. pielikuma tabulas 3. punktu, 30 % piemaksa par darbu īpašos apstākļos tiek attiecināta arī uz sociālās korekcijas izglītības iestāžu direktoriem, veidojot vienlīdzīgu darba samaksas politiku attiecībā pret pedagogiem, tai skaitā izglītības iestādes direktoru, kas darbu veic vienādos apstākļos.4. pielikuma tabulas 3. punkta precizētā redakcija nosaka arī to, ka 30 % piemaksa par darbu īpašos apstākļos tiek attiecināta uz vispārējās un profesionālās izglītības iestāžu skolotājiem, kuri izglītības programmas īsteno ieslodzījuma vietās. Savukārt minēto izglītības iestāžu direktoriem jau ir noteikta par vienu pakāpi augstāka zemākā amata alga, pamatojoties uz 1. pielikuma 3. tabulas 3. piezīmi.Projekts paredz arī vairākus tehniskus precizējumus 4. pielikuma tabulā:1. svītrojot vidējās izglītības programmu kodus izglītojamiem ar garīgās veselības traucējumiem, ar garīgās attīstības traucējumiem un ar vairākiem attīstības traucējumiem attiecīgajos apakšpunktos, jo minētās speciālās izglītības programmas vidējā izglītībā netiek īstenotas;
2. 2. punktu izsakot jaunā redakcijā, tādā veidā precizējot, uz ko attiecas 20% piemaksa par darbu īpašos apstākļos.

Tehniski grozījumi tiek veikti arī noteikumu 33. punktā, jo Izglītības likuma pārejas noteikumu 60. punkts nosaka, ka termins “internātskola” no Izglītības likuma tiks izslēgts ar 2019. gada 1. augustu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz aptuveni 24 129 vispārējās izglītības pedagogiem, 12 159 pirmsskolas pedagogiem, 2426 profesionālās izglītības pedagogiem, 7350 interešu izglītības pedagogiem, 4144 profesionālās ievirzes izglītības pedagogiem. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **603 944 129** | **0** | **598 383 705** | **0** | **597 455 330** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 603 944 129 | 0 | 598 383 705 | 0 | 597 455 330 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets |  | 0 | 0 | 0 | 0 | 0 | 0 |
| **2. Budžeta izdevumi:** | **604 342 476** | **8 758 482** | **598 383 705** | **26 273 631** | **597 455 330** | **26 273 631** | **26 273 631** |
| 2.1. valsts pamatbudžets | 604 342 476 | 7 658 482 | 598 383 705 | 22 973 631 | 597 455 330 | 22 973 631 | 22 973 631 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 1 100 000 | 0 | 3 300 000 | 0 | 3 300 000 | 3 300 000 |
| **3. Finansiālā ietekme:** | **-398 347** | **-8 758 482** | **0** | **-26 273 631** | **0** | **-26 273 631** | **-26 273 631** |
| 3.1. valsts pamatbudžets | -398 347 | -7 658 482 | 0 | -22 973 631 | 0 | -22 973 631 | -22 973 631 |
| 3.2. valsts speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | -1 100 000 | 0 | -3 300 000 | 0 | -3 300 000 | -3 300 000 |
| **4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)** | **0** | **8 758 482** | **0** | **26 273 631** | **0** | **26 273 631** | **26 273 631** |
| 4.1. valsts pamatbudžets |   | 7 658 482 |   | 22 973 631 |   | 22 973 631 | 22 973 631 |
| 4.2. valsts speciālais budžets |   |   |   |   |   |   |   |
| 4.3. pašvaldību budžets |   | 1 100 000 | 0 | 3 300 000 | 0 | 3 300 000 | 3 300 000 |
| **5. Precizēta finansiālā ietekme:** | **0** | **0** | **0** | **0** | **0** | **0** | **0** |
| **5.1. valsts pamatbudžets** | **0** | **0** | **0** | **0** |
| **5.2. valsts speciālais budžets** | **0** | **0** | **0** | **0** |
| **5.3. pašvaldību budžets** | **0** | **0** | **0** | **0** |
| **6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)** |

|  |
| --- |
| **Papildus nepieciešamais valsts budžeta finansējums, lai nodrošinātu pedagogu minimālās algas likmes palielināšanu līdz 750 *euro*,sākot ar 2019.gada 1.septembri** |
| Rādītāji | 2019.gads4 mēneši | 2020.gads | 2021.gads | 2022.gads |
| **Kopā papildus nepieciešamais finansējums** | **7 658 482** | **22 973 631** | **22 973 631** | **22 973 631** |
| **Pedagogu minimālās algas likmes palielināšanai - 62.resors** | **6 079 178** | **18 237 534** | **18 237 534** | **18 237 534** |
| **Pedagogu minimālās algas likmes palielināšanai - IZM** | **916 518** | **2 749 553** | **2 749 553** | **2 749 553** |
| **Pedagogu minimālās algas likmes palielināšanai - Citas ministrijas** | **662 786** | **1 986 544** | **1 986 544** | **1 986 544** |
| tai skaitā: |   |   |   |   |
| **Kopā papildu nepieciešamais finansējums minimālās algas likmes palielināšanu līdz 750 *euro*** | **7 658 482** | **22 973 631** | **22 973 631** | **22 973 631** |
| 62.resors "Mērķdotācijas pašvaldībām", t.sk.: | 6 079 178 | 18 237 534 | 18 237 534 | 18 237 534 |
| 01.00.00. "Mērķdotācijas izglītības pasākumiem" \* | 527 846 | 1 583 538 | 1 583 538 | 1 583 538 |
| 05.00.00. "Mērķdotācijas pašvaldībām – pašvaldību izglītības iestāžu pedagogu darba samaksai un valsts sociālās apdrošināšanas obligātajām iemaksām" | 4 971 848 | 14 915 544 | 14 915 544 | 14 915 544 |
| 10.00.00. "Mērķdotācijas pašvaldībām – pašvaldību izglītības iestādēs bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām" | 579 484 | 1 738 452 | 1 738 452 | 1 738 452 |
| 15.resors "Izglītības un zinātnes ministrija", t.sk.: | 916 518 | 2 749 553 | 2 749 553 | 2 749 553 |
| 01.03.00. "Sociālās korekcijas izglītības iestāde" | 3 318 | 9 953 | 9 953 | 9 953 |
| 01.05.00. "Dotācija privātajām mācību iestādēm" | 101 448 | 304 344 | 304 344 | 304 344 |
| 01.08.00. "Vispārējās izglītības atbalsta pasākumi" | 794 | 2 382 | 2 382 | 2 382 |
| 02.01.00. "Profesionālās izglītības programmu īstenošana" | 447 420 | 1 342 260 | 1 342 260 | 1 342 260 |
| 09.10.00. "Murjāņu sporta ģimnāzija" | 18 714 | 56 142 | 56 142 | 56 142 |
| 09.19.00. "Finansējums profesionālās ievirzes sporta izglītības programmu pedagogu darba samaksai un valsts sociālās apdrošināšanas obligātajām iemaksām" | 344 824 | 1 034 472 | 1 034 472 | 1 034 472 |
| 18.resors "Labklājības ministrija", t.sk.: | 25 483 | 37 287 | 37 287 | 37 287 |
| 05.37.00. "Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana" | 25 483 | 37 287 | 37 287 | 37 287 |
| 19.resors "Tieslietu ministrija", t.sk.: | 1 876 | 5 626 | 5 626 | 5 626 |
| 04.01.00. "Ieslodzījuma vietas" | 1 876 | 5 626 | 5 626 | 5 626 |
| 22.resors "Kultūras ministrija", t.sk.: | 628 411 | 1 922 583 | 1 922 583 | 1 922 583 |
| 20.00.00. "Kultūrizglītība" | 628 411 | 1 922 583 | 1 922 583 | 1 922 583 |
| 29.resors "Veselības ministrija", t.sk.: | 7 016 | 21 048 | 21 048 | 21 048 |
| 02.03.00. "Augstākā medicīnas izglītība" | 3 479 | 10 438 | 10 438 | 10 438 |
| 33.09.00. "Interešu izglītības nodrošināšana VSIA "Bērnu klīniskā universitātes slimnīca"" | 3 537 | 10 610 | 10 610 | 10 610 |

 |
| 6.1. detalizēts ieņēmumu aprēķins |

|  |
| --- |
|  **Finanšu līdzekļi izdevumu finansēšanai (finansēšanas avoti)** |
| **Papildu finansējums 2019.gadā no valsts budžeta resorā "74. Gadskārtējā valsts budžeta izpildes procesā pārdalāmais finansējums" rezervētā finansējuma****(**7 070 000 *euro***)** | **6 944 658** | **0** | **0** | **0** |
| Citas ministrijas | 662 786 |   |   |   |
| IZM | 916 518 |   |   |   |
| 62.resors | 5 365 354 |   |   |   |
| **Papildu finansējums 2020.gadam un turpmāk - budžeta bāzes palielināšana** | **713 824** | **22 973 631** | **22 973 631** | **22 973 631** |
| **No IZM un 62.resora budžeta** | **713 824** | **0** | **0** | **0** |
| 62.resors - 1% pārsnieguma ieturējums | 713 824 |   |   |   |
| **Kopā** | **7 658 482** | **22 973 631** | **22 973 631** | **22 973 631** |
| \* Aprēķinā ņemts vērā tas, ka no 01.09.2019. no valsts budžeta nefinansē internāta skolotājus internātskolās (ietaupījums četros mēnešos 224 032 EUR; gadā - 672 096 EUR). |

 |
| 6.2. detalizēts izdevumu aprēķins |   |
| **7. Amata vietu skaita izmaiņas** | Nav. |
| **8. Cita informācija** | Projekts izstrādāts ministrijai īstenojot pasākumus skolu tīkla reformas ietvaros, izstrādājot informatīvā ziņojuma „Par skolu tīkla sakārtošanu” 6.punktā norādītos reformas īstenošanai nepieciešamos normatīvo aktu grozījumus saskaņā ar minētajā informatīvajā ziņojumā norādītajiem termiņiem. Ņemot vērā īstenotos pasākumus izglītības sistēmas efektivitātes veicināšanai un kvalitātes uzlabošanai, sākotnēji plānotā finansējuma (9 376 015 EUR 2019.gadā, 28 128 045 EUR 2020.gadā un turpmāk ik gadu) vietā ir 7 658 482 EUR 2019.gadā, 22 973 631 EUR 2020.gadā un turpmāk ik gadu.  Lai 2019.gadā nodrošinātu finansējumu pedagogu minimālās algas likmes palielināšanai līdz 750 *euro* sākot ar 2019.gada 1.septembri, 2019.gadam papildus nepieciešami 7 658 482 EUR. Paredzēts, ka:1) Finanšu ministrija no valsts budžeta resorā "74. Gadskārtējā valsts budžeta izpildes procesā pārdalāmais finansējums" rezervētā finansējuma piešķir 6 944 658 EUR, tai skaitā:Izglītības un zinātnes ministrijai – 62. resors "Mērķdotācijas pašvaldībām" – 5 365 354 EUR;Izglītības un zinātnes ministrijai – 916 518 EUR;Labklājības ministrijai – 25 483 EURTieslietu ministrijai – 1 876 EURKultūras ministrijai – 628 411 EUR;Veselības ministrijai – 7 016 EUR.2) Finansējumu 713 824 EUR ministrija piešķir sava budžeta ietvaros veicot pārdali no finansējuma atlikuma 62.resorā, kas pārsniedz 1% no pašvaldībai piešķirtās mērķdotācijas 2018. budžeta gadā.Lai 2020.gadā un turpmāk nodrošinātu finansējumu pedagogu minimālās algas likmes palielināšanai līdz 750 *euro* sākot ar 2019.gada 1.septembri, ministrijas iesniegs Finanšu ministrijā priekšlikumu par izdevumu palielināšanu 2020.gadam un turpmāk ik gadu par 22 973 631 EUR, tai skaitā:budžeta resoram 62. resoram "Mērķdotācijas pašvaldībām" par 18 237 534 EUR;Izglītības un zinātnes ministrijai par 2 749 553 EURLabklājības ministrijai par 37 287 EUR;Tieslietu ministrijai par 5 626 EUR;Kultūras ministrijai par 1 922 583 EUR;Veselības ministrijai par 21 048 EUR.Finanšu ministrija atbilstoši palielinās nozaru ministriju izdevumus 2020.gadam un turpmāk.Papildu finansējuma aprēķins veikts pamatojoties uz izglītojamo un pedagogu likmju skaitu un struktūru 2018.gada 1.septembrī.2019.gada 1.septembrī prognozēts izglītojamo skaita pieaugums par 1 428 skolēniem, kam indikatīvi nepieciešams papildu finansējums 2019.gadā 535 128 *euro*, 2020.gadā un turpmāk ik gadu par 1 605 385 *euro.*Gadījumā, ja izglītojamo skaita uz 2019.gada 1.septembri un to struktūras izmaiņu rezultātā būs nepieciešams papildu finansējums pedagogu minimālās algas likmes palielināšanas līdz 750 EUR nodrošināšanai ar 2019.gada 1.septembri, Izglītības un zinātnes ministrijai iesniegt priekšlikumu par finansēšanas avotiem.**Ietekme uz pašvaldību budžetiem:****Saskaņā ar Valsts izglītības informācijas sistēmā pieejamajām pedagogu tarifikācijām 2018./2019.mācību gadam, no pašvaldību budžetiem pedagogiem, kuriem ir zemāka algas likme par 750 *euro* (neatkarīgi no iestādes tipa un amata) tarificētais finansējuma apjoms ir 58,2 milj. *euro* gadā. Ja zemākā algas likme palielinās par 5,633%, pašvaldībām izdevumi pieaugtu par 3,3 milj. *euro* gadā.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts ministrijas mājas lapā, tiks informētas pilsētu un novadu pašvaldības. |
| 2. | Sabiedrības līdzdalība projekta izstrādē | Projekta izveidē iesaistīti pilsētu un novadu pašvaldību Izglītības pārvaldes un izglītības speciālisti |
| 3. | Sabiedrības līdzdalības rezultāti | LPS saskaņo Projekta tālāku virzību, LIZDA saskaņo tālāku virzību izsakot priekšlikumu |
| 4. | Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
|  | Projekta izpildē iesaistītās institūcijas | Izglītības un zinātnes ministrija, Finanšu ministrija, Kultūras ministrija, Veselības ministrija, Tieslietu ministrija, Labklājības ministrija, Veselības ministrija, novadu un republikas pilsētu pašvaldības, izglītības iestādes. |
|  | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
|  | Cita informācija | Nav |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

17.06.2019.

3685

Modra Jansone

modra.jansone@izm.gov.lv

Initra Pavloviča

initra.pavlovica@izm.gov.lv